钦定古今图书集成/明伦汇编/氏族典/第449卷 > 沈澄
## 钦定古今图书集成/明伦汇编/氏族典/第449卷 > 沈澄

按《万姓统谱》，澄字孟渊，长洲人。洪武中以征命入，将
授以官，见其举止迂缓，曰：“腐儒”，罢之。周忱抚吴时，数
访以时政。澄长于诗，又善交际，士之为诗者多就之。
澄为饮食，饭客未办，终不尝食。金问方系都司，纳橐
𫗴之馈，凡十年，无所怠。问后得释，曰：“微孟渊，馁死矣。”
年几九十，子曰贞吉、恒吉，以诗世其家，而履峻高，善
图象，学《神仙方》不就。皆年至九十。